Μοντεζούμα Β´

Η ζωή του Μοντεζούμα Β΄

Γεννήθηκε στην Τενοτστιτλάν, πρωτεύουσα της αυτοκρατορίας των Αζτέκων.Έλαβε μια λεπτομερή εκπαίδευση στη θρησκεία, την επιστήμη, την τέχνη και έγινε ιερέας στο ναό του θεού του πολέμου Χουιτζιλοποχτλι.
Το 1502 ο Μοντεζούμα Β΄ διαδέχθηκε στο θρόνο το θείο του όταν υπηρετούσε ως υπάλληλος στην πόλη Tolocán, στα δυτικά της Τενοτστιτλάν. Αργότερα εκείνο το έτος, το συμβούλιο των ευγενών επέλεξε τον Μοντεζούμα ως τον επόμενο Αζτέκο αυτοκράτορα. Ανέλαβε τη θέση του στο απώγειο  της εξουσίας του Αζτέκων και είχε έτσι την τύχη να κληρονομήσει μια ισχυρή αυτοκρατορία που η επιρροή της επεκτεινόταν από το κεντρικό Μεξικό μέχρι τις εκτάσεις της σημερινών νότιων Ηνωμένων Πολιτειών.
Η τεράστια γεωγραφική έκταση της αυτοκρατορίας, ήταν δύσκολο να ελεγχθεί. Σχεδόν από την ημέρα που ονομάστηκε αυτοκράτορας, ο Μοντεζούμα έπρεπε να καταστείλει εξεγέρσεις και επαναστάσεις σε όλη την επικράτειά της αυτοκρατορίας. Μια εξέγερση το 1502 στις επαρχίες Nopallan και Icpatepec επέτρεψε στο  Μοντεζούμα  να αποδείξει τις ικανότητές του. Ένας μεγάλος αριθμός αιχμαλώτων θυσιάστηκαν και τελετουργικά εκτελέστηκαν κατά τη διάρκεια της στέψης του. 
Με την αιματηρή καταστολή της εξέγερσης κερδισε την φήμη ως σκληρού ηγεμόνα. Ο στρατός του εκτέλεσε μεγάλο αριθμό των κατοίκων, πήρε άλλους αιχμαλώτους, και ανάγκασε τους επιζώντες να πληρώσουν αβάσταχτα ποσά ως λύτρα.
Επηρεαζόταν πολύ από οιωνούς και προφητείες. Απέκτησε φήμη τόσο για τη σκληρότητα προς τους υπηκόους του αλλά και τις μεταρρυθμίσεις που ευνόησαν την αριστοκρατία της χώρας του.
Αύξησε την φορολογία των εμπόρων. Αν και οι σύμβουλοί του τον προειδοποίησαν ότι τα μέτρα του θα αποδυνάμωναν την αυτοκρατορία, ζήτησε βαρύτερους φόρους από τους υπηκόους του. Οι ενέργειές του οδήγησαν σε εξεγέρσεις και πολέμους με αρκετές φυλές.

Η πόλη Τενοτστιλάν

Η πόλη βρισκόταν σ΄ένα νησί στο κέντρο μιας μεγάλης σειράς λιμνών. Σύμφωνα με τις αναφορές του Ερνάν Κορτές είχε πλατιούς, ίσιους δρόμους, πολλά κανάλια, γέφυρες, πλατείες και αγορές όπου κάθε μέρα συγκεντρώνονταν χιλιάδες άνθρωποι για να πουλήσουν και να αγοράσουν.Το ανάκτορο του Μοντεζούμα ήταν χτισμένο πάνω σε κολόνες με επίστρωση από ίασπη και αρκετούς ορόφους ψηλά. Τα απέραντα δωμάτιά του είχαν εξαιρετική θέα. Περιστοιχιζόταν από πάρκο με λιμνούλες για να πίνουν νερό τα πουλιά και έναν τεράστιο ζωολογικό κήπο.Τον Μοντεζούμα περιέβαλλε μια Αυλή από υψηλούς αξιωματούχους. Ο ίδιος άλλαζε τέσσερις φορές την ημέρα και δεν εμφανιζόταν με την ίδια ενδυμασία. Τον πλησίαζαν μόνο με το κεφάλι σκυμμένο. Όταν τον μετέφεραν στην πόλη με την άμαξα, οι ιθαγενείς έπεφταν στο χώμα και δεν επιτρεπόταν να τον κοιτάξουν στο πρόσωπο.

Κατάκτηση της Τενοτστιτλάν από τον Ερνάν Κορτές

Το 1519 ο κονκισταδόρας Ερνάν Κορτές μαζί με 150 Ισπανούς στρατιώτες,13 ιππείς και κανόνια προχώρησε βαθιά στο βασίλειο του Μοντεζούμα προσπαθώντας να αρπάξει τους θησαυρούς του. Εκείνος επιχείρησε να σταματήσει την επίθεση του Ερνάν Κορτές εναντίον της χώρας του. Έστειλε αγγελιοφόρους στον Κορτές και τον ικέτευσαν να γυρίσει πίσω στην Ισπανία προσφέροντας του πολύτιμα δώρα από χρυσάφι και πολύχρωμα φτερά. Τα δώρα όμως μεγάλωσαν την περιέργεια και την απληστία του Κορτές. Προχώρησε λοιπόν εξαναγκάζοντας πολλούς Ινδιάνους να προσχωρήσουν στον στρατό του. Ο Μοντεζούμα περίμενε με σεβασμό τον Κορτές και τον στρατό του έξω από την πόλη.

Το τέλος του Μοντεζούμα Β'

Μπροστά στην επέλαση του Κορτές, ο Μοντεζούμα δεν τόλμησε να κάνει τίποτα για να διώξει τους εισβολείς. Γιατί σύμφωνα με έναν αρχαίο θρύλο, οι ιθαγενείς πίστευαν ότι θα έρχονταν γιοι του Ήλιου, λευκοί θεοί από την Ανατολή για να καταλάβουν την χώρα. Οι Ισπανοί εισέβαλαν στον ναό κατά τη διάρκεια μιας τελετής και σκότωσαν όλη τη μεξικανική αριστοκρατία. Ο Κορτές υποχρέωσε το Μοντεζούμα να πείσει τους πρώην υπηκόους του να παραδοθούν. Αλλά ο λαός τον αγνόησε. Υποστηρίζεται ότι λιθοβολήθηκε από τους ιθαγενείς. Ακολούθησε ένα φρικτό αιματοκύλισμα στο οποίο ο Κορτές απέδειξε το θάρρος του, μιας και είναι πραγματικό θαύμα πώς κατάφερε να διαφύγει από την εξεγερμένη πόλη, να διασχίσει όλη την εχθρική χώρα και να φτάσει πάλι στην ακτή. Φυσικά σύντομα επέστρεψε με νέα στρατεύματα και κατέστρεψε την ευημερούσα πόλη. Ο Μοντεζούμα, σύμφωνα με άλλους πέθανε από ασιτία, γιατί αρνήθηκε να πάρει τροφή εξαιτίας της προσβολής του Κορτές. Υπάρχει και νεώτερη άποψη  ότι δολοφονήθηκε από τους Ισπανούς κατακτητές.